Jan 28,2017
ఆరోగ్య రంగానికి పెద్దపీట వేయాలి
- ఈ బడ్జెట్‌ నుంచే కేటాయింపులు పెరగాలి :అపోలో షుగర్‌ చీఫ్‌ ఎగ్జిక్యూటివ్‌ ఆఫీసర్‌ గగన్‌
నవతెలంగాణ, వాణిజ్య విభాగం: దేశం భవిష్యత్తులో స్థిరమైన అభివృద్ధిని అందిపుచ్చుకొని ప్రగతి పథంలో దూసుకుపో వాలంటే ప్రభుత్వం ఇప్పటి నుంచే ఆరోగ్య రంగంపై అధిక మొత్తంలో, దీర్ఘకాలిక పెట్టుబడులను పెట్టాల్సి అవసరం ఎంతైనా ఉందని అపోలో షుగర్‌ చీఫ్‌ ఎగ్జిక్యూటివ్‌ ఆఫీసర్‌ గగన్‌ భల్లా అభిప్రాయ పడ్డారు. రానున్న రెండు దశాబ్దాల కాలంలో భారత్‌లో కొన్ని ఆరోగ్య సమస్యలు విఫరీతంగా పెరిగే అవకాశం ఉందని ఆయన అన్నారు. దీనిని తట్టుకొనేందుకు ఇప్పటి నుంచే కార్యాచరణను ప్రారంభించాలని ఆయన సూచించారు. ఇందుకుగాను ప్రస్తుత బడ్జెట్‌ నుంచే ఆరోగ్య రంగానికి పెద్దపీట వేయాల్సిన అవసరం ఎంతైనా ఉందని ఆయన అభిప్రాయపడ్డారు. రోగాలు రాకుండా ముందస్తున చర్యలు, ప్రాథమిక స్థాయిలోనే రోగాలను గుర్తించే దిశగా చర్యలు చేపట్టేందుకు ప్రభుత్వ దృష్టి సారించాలని ఆయన అన్నారు. ఇందుకు తగిన మొత్తంలో బడ్జెట్‌ కేటాయింపులు జరపాలని అన్నారు. ప్రజారోగ్యపు భారాన్ని తగ్గించేందుకు గాను టెక్నాలజీ ఆధారిత పరిష్కారాలను కనుగొనడం, పబ్లిక్‌-ప్రయివేటు భాగస్వామ్యాన్ని పెంపొందించడంపై సర్కారు దృష్టిసారించాలని ఆయన అన్నారు.
మీ స్నేహితులకు రికమెండ్ చెయ్యండి